Հիբա Աբու Նադա

Հիբա Քամալ Աբու Նադա (, ), պաղեստինցի բանաստեղծ, արձակագիր, սննդաբան և վիքիմեդիստ։ Նրա «Թթվածինը մահացածների համար չէ» () վեպը 2017 թվականին Արաբական ստեղծարարության Շարժայի մրցանակաբաշխությունում ստացել է երկրորդ մրցանակը։ Սպանվել է Գազայի հատվածում՝ 2023 թվականի Իսրայել-Համաս պատերազմում իսրայելական ավիահարվածի հետևանքով։

Կենսագրություն 
Աբու Նադան ծնվել է Մեքքայում, Սաուդյան Արաբիա, 1991 թվականի հունիսի 24-ին։ Կենսաքիմիայի բնագավառում բակալավրի աստիճան ստացել է Գազայի Իսլամական համալսարանից, կլինիկական սնուցման ոլորտում մագիստրոսի կոչում՝ Ալ-Ազհարի համալսարանից։

Որոշ ժամանակ աշխատել է Ռուսուլի ստեղծագործական կենտրոնում, որը կապված է որբերի ալ-Ամալ ինստիտուտի հետ։ Ըստ Ալ-Այամի, նա «զբաղված էր արդարությամբ, արաբական գարնան ապստամբություններով և օկուպացված պաղեստինյան կյանքի իրողություններով»։

Հրատարակել է մի շարք բանաստեղծական ժողովածուներ և վեպ՝ al-Uksujīn laysa lil-mawtā («Թթվածինը մահացածների համար չէ», ) վերնագրով։ 2017 թվականին վեպի համար արժանացել է Արաբական Միացյալ Էմիրությունների կողմից անցկացվող Արաբական ստեղծարարության Շարժայի 20-րդ ամենամյա մրցանակաբաշխության երկրորդ մցանակին։ Գիրքը վերահրատարակվել է Dar Diwan-ի կողմից 2021 թվականին։

Մահ 
Նրա վերջին գրառումը համացանցում եղել է 2023 թվականի հոկտեմբերի 8-ին, երբ նա գրել է․Գազայի գիշերը մութ է, բացառություն են հրթիռների շողերը, լռությունը խախտում են ռումբերի ձայները, սարսափելի է, բացառությամբ աղոթքի հնարավորությունից, սև է, առանց նահատակների լույսի։ Բարի գիշեր, Գազա։

2023 թվականի հոկտեմբերի 20-ին Հիբա Աբու Նադան սպանվել է Իսրայել-Համաս պատերազմում՝ Իսրայելի օդուժի ավիահարվածի ժամանակ, որը խոցել է նրա տունը Խան Յունիսում՝ հարավային Գազայի հատվածում։ Նա 32 տարեկան էր։

Ստեղծագործություններ 
 ''

Ծանոթագրություններ 

Պաղեստինցի կին գրողներ
Գազայի իսլամական համալսարանի շրջանավարտներ
Պաղեստինցի գրողներ
Իսրայելա-պաղեստինյան հակամարտություն
Սպանվածներ
Արաբալեզու բանաստեղծներ